kardosdrur/scandi-wiki huggingface dataset:
Kristen Juul Christensen

Kristen Juul Christensen (27. november 1898 i Tvede ved Randers – 29. juni 1977 i Hørning) var en dansk politiker Dansk Samling, som var minister uden portefølje i Befrielsesregeringen.

Han var søn af gårdejer Niels Juul Christensen (død 1947) og hustru Kirstine Kathrine f. Gravesen (død 1958), blev uddannet ved landbruget og på Ryslinge Folkehøjskole 1916-17, Askov Folkehøjskole 1918-19 og Malling Landbrugsskole 1920-21 og overtog fædrenegården 1926.

Han blev minister uden porteføjle i det andet ministerium Buhl i 1945. Sognerådsmedlem fra 1937, sognerådsformand og formand for Socialudvalget 1937-45 samt medlem af hovedbestyrelsen for Dansk Samling 1943, formand 1948-50.

Han blev gift 15. april 1930 med Gudrun Elfrida C. (17. november 1905 på Henriksminde ved Randers – 1973), datter af gårdejer Niels Christian Nielsen (død 1940) og hustru Severine f. Friis Sørensen (død 1951).

Kilder 
 HVEM-HVAD-HVOR 1946, Politikens Forlag, København 1947.
 Kraks Blå Bog 1977.
 Opslag i Modstandsdatabasen

Ministre uden portefølje fra Danmark
Landmænd fra Danmark
Sognerådsformænd fra Danmark
Personer i Kraks Blå Bog (afdøde)
Modstandsfolk fra Dansk Samling
Politikere fra Dansk Samling
Personer i Dansk Biografisk Leksikon
Olaf Hansen

Olaf Jonas Hansen (28. december 1870 i Nakskov – 9. december 1932 i Aarhus) var en dansk digter, forfatter, dramatiker og lektor.

Eksterne henvisninger 
 Olaf Hansen på Dansk Forfatterleksikon
 

Faglitterære forfattere fra Danmark
Dansksprogede forfattere fra Danmark
Lektorer fra Danmark
Frode Jakobsen

Frode Jakobsen (21. december 1906 i Øster Jølby – 15. juni 1997 i Himmelev) var en dansk politiker (Socialdemokratiet) og minister.

Frode Jakobsen blev født i Øster Jølby på Mors. Han blev cand.mag. i 1939.

Han var medlem af og fra september 1943 formand for Frihedsrådet under besættelsen, indvalgt som repræsentant for Ringen.<ref>Frode Jakobsen i Frihedsmuseets database]</ref>Han blev minister uden portefølje i befrielsesregeringen. Han var medlem af Folketinget fra 1945 til 1973.

Allerede inden besættelsen var han engageret i modstanden mod nazismen, bl.a. efter kontakt med tyske flygtninge, og hans store indsats under besættelsen blev en forlængelse af disse års holdning, præget af afsky for nazismen, tro på demokratiet og overbevisning om nødvendigheden af aktiv modstand mod dets fjender.

JuniBevægelsen indstiftede i 1995 i samarbejde med Frode Jakobsen Frode Jakobsen-prisen, som uddeles til personer som har vist særligt politisk mod.

 Kilder 

 Referencer 
 [http://modstand.natmus.dk/Person.aspx?15059 Frode Jakobsen i Frihedsmuseets database, Hentet 6. september 2020
 HVEM-HVAD-HVOR 1946, Politikens Forlag, København 1945.
 HVEM-HVAD-HVOR 1998, Politikens Forlag, København 1997.
 Sven Ove Gade, Frode Jakobsen : en biografi, Gyldendal, 2004. .
 Danmarks Historie, 1943-1945: DVD, "Folket vågner til kamp", www.vildmedhistorie.dk

Medlemmer af Ringen
Danske ministre fra Socialdemokraterne
Tidligere folketingsmedlemmer fra Socialdemokraterne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Personer fra Mors
Personer i Kraks Blå Bog (afdøde)
Personer i Dansk Biografisk Leksikon
Studenter fra Viborg Katedralskole
Selenge

Selenge (burjat: Сэлэнгэ, ; , ; , ) er en flod i Mongoliet og Rusland. Den dannes ved sammenløbet af floderne Delgermören og Ider og flyder herfra omkring 1.000 km mod østnordøst til Bajkalsøen, hvor den danner et delta på 680 km². Selenge er med sin gennemsnitlige vandføring på 935 m³/sek og længde på 1.024 km, og med kildefloden Ider på 452 km, den absolut største tilstrømning til Bajkalsøen. Det samlede flodløb, Ider-Selenge, er 1.476 km langt. Selenge er samtidigt den største biflod til Jenisej-Angara-flodsystemet.

Med Selenges ca. 615 km forløb før grænsen, er floden den femte længste af Mongoliets floder, de resterende 409 km af floden løber gennem Rusland. Med Ider, der med sine 452 km er den højre kildeflod, er det samlede flodforløb på 1476 kilometer.

Selenge er sejlbar til Sükhbaatar. Selenge er frosset fra november til april.

Galleri

Referencer

Eksterne henvisninger

Bifloder til Jenisej
Vandløb i Mongoliet
Floder i republikken Burjatien
Jenisej

Jenisej (, ; , ) er det største flodsystem, der flyder ud i Ishavet. Floden er lidt kortere, men har en 1,5 gange så stor vandgennemstrømning som Mississippi-Missouri.

Navn 

Navnet stammer fra enten kirgisisk "Эне-Сай", ,  eller fra evenkisk "Ионэсси", , . I Sibirien benyttes kælenavnet "Far Jenisej" ofte.

Flodløbet 

Jenisej starter ved Kyzyl i Republikken Tyva i Rusland, hvor de to kildefloder, Store Jenisej og Lille Jenisej (den sidste udspringer i Mongoliet), forenes. Floden følger en primært nordlig rute og afvander store dele af det centrale Sibirien. Fra udspringet af Lille Jenisej er flodløbet  km, fra udspriget af Store Jenisej er det  km. Den længste strøm, som følger Jenisej-Angara-Selenge, er ca. 5.075 km.

Hydrologi 

Den gennemsnitlige vandføring i Jenisej (m³/s) målt ved målestationen i Igarka i perioden 1936-1999

Med en årlig vandføring på 624 km³ er Jenisej den vandrigeste flod i Rusland. Den gennemsnitlige årlige vandføring ved udmundingen er på 19.800 m³/s, den maksimale vandføring ved Igarka er 154.000 m³/s.

Besejling 

Jenisejs nedre løb (længst mod nord) fryser til i slutningen af oktober, den midterste del i midten af november, og tilfrysningen når Krasnojarsk i slutningen af november/begyndelsen af december. På nogle steder er der områder med kraftig is. Opbruddet af isen i Jenisej sker først i den øvre del i slutningen af april, i den midterste i første halvdel af maj, og i det nedre løb i begyndelsen af juni. Foråret er ledsaget af oversvømmelser.

Jenisej er den vigtigste vandvej i Krasnojarsk kraj. Regelmæssig skibsfart - fra mundingen af den førnævnte (3013 km ). De vigtigste godstransporter går fra Krasnojarsk til Dudinka. Havnen ved Dudinka kan besejles af oceangående skibe, der sejler malm til Murmansk. Større havne på Jenisej er blandt andet: Dudinka, Abakan, Krasnojarsk, Jenisejsk, Igarka, Ust-Port og Kyzyl.

Fauna 

Jenisej flodbækkenet (ud over Bajkalsøen og Khantajka flodens søer) er hjemsted for 55 fiskearter, herunder to endemiske: gobio sibiricus (en karpefisk) og thymallus nigrescens (en stalling). De fleste fisk i vandløbssystemet er relativt udbredte euro-sibiriske eller sibiriske arter, såsom det nordlige gedde (esox lucius), skalle (rutilus rutilus), strømskalle (leuciscus leuciscus), finnestribet ferskvandsulk (cottus poecilopus), aborre (perca fluviatilis), bajkal hvidfisk (coregonus autumnalis), nelma (stenodus nelma), hvidfisk (coregonus muksun) og dam-karusse (carassius gibelio). Floden er også hjemsted for mange laksefisk (ørred, helt, fjeldørred, stalling, sibirisk flodlaks (hucho taimen) og beslægtede) samt sibirisk stør (acipenser baerii) og belugastør (huso huso).

Der er omfattende fiskeri i floden, blandt andet ud fra Igarka, og i Ust-Port er der bygget et stort kølerum i permafrosten.

Kilder

Eksterne henvisninger 

 
Floder i Krasnojarsk kraj
Floder i republikken Khakasija
Floder i republikken Tyva
Crash (film fra 2004)

Crash er en amerikansk film fra 2004, skrevet og instrueret af Paul Haggis. Filmen omhandler racemodsætningerne i dagens Los Angeles.

Handling 

Filmen følger flere personer og handlinger i løbet af en kort periode i Los Angeles:
 En hvid politimand forulemper en sort kvinde seksuelt under et rutinestop, men bliver nødt til at redde hendes liv dagen efter.
 Hans partner er chokeret over hans opførelse, men skyder og dræber senere en uskyldig mand pga. fordomme. 
 To sorte kriminelle er sure over at sorte altid anses for at være gangstere.
 Et hvidt par bliver overfaldet i deres bil og kvinden bliver paranoid over om andre kan komme ind i deres hus, deriblandt den mexicanske låsesmed. 
 Den mexicanske låsesmed har problemer med en iransk butiksejer som tror han er sort.
 Den iranske butiksejer har problemer med at alle tror han er arabisk, når alle burde vide at han er persisk. 
 Den hvide politiledelse vil forfremme en sort politimand, selv om han er kriminel – for at gavne racekvoteringen.

Produktion

Indspilning 
Filmen er Haggis' debut som instruktør, og han lavede filmen med et budget på $6,5 millioner. Med det, efter amerikanske forhold, meget begrænsede budget måtte Haggis være kreativ under optagelserne for at spare penge. Enkelte scener blev optaget i hans eget hus og flere af bilerne er enten hans egne eller nogen af de andre ansatte på filmens. Filmens skuespillere ønskede dog stadig at arbejde med Haggis, selvom de kunne få bedre betalte roller andre steder, og Sandra Bullock betalte f.eks. selv sine rejser til og fra optagelserne.

Medvirkende 
 Brendan Fraser – Rick
 Sandra Bullock – Jean
 Chris "Ludacris" Bridges – Anthony
 Larenz Tate – Peter
 Don Cheadle – Graham
 William Fichtner – Flanagan
 Jennifer Esposito – Ria
 Matt Dillon – Betjent Ryan
 Terrence Howard – Cameron
 Thandie Newton – Christine
 Ryan Phillippe – Betjent Hanson
 Michael Peña – Daniel
 Shaun Toub – Farhad

Modtagelse 
Filmen fik gode anmeldelser da den kom ud, og publikum strømmede da også til. Dette gjorde at den indtjente over $50 millioner alene i USA. Men ikke alle var lige begejstrede, og filmen har blev kritiseret for at give et todimenstionelt portræt af hovedpersonerne og for at vise at de racistiske fordommene alle i filmen har er sande.

Priser og nomineringer 
 Oscar nomineringer
 Bedste instruktion – Paul Haggis
 Bedste klipning – Hughes Winborne
 Bedste film
 Bedste skuespiller i en birolle – Matt Dillon
 Bedste manuskript – Paul Haggis og Robert Moresco

 BAFTA Awards nomineringer
 Bedste fotografering – James Muro
 Bedste klipning – Hughes Winborne
 Bedste film
 Bedste skuespiller i en birolle – Don Cheadle
 Bedste skuespiller i en birolle – Matt Dillon
 Bedste skuespillerinde i en birolle – Thandie Newton
 Bedste manuskript – Paul Haggis og Robert Moresco
 Bedste lyd – Richard Van Dyke og Sandy Gendler
 David Lean Award for instruktion

 Golden Globe nomineringer
 Bedste filmskuespiller i en birolle – Matt Dillon
 Bedste manuskript – Paul Haggis og Robert Moresco

Eksterne henvisninger 
 

Amerikanske film fra 2004
Dramafilm fra USA
Engelsksprogede film
Oscar for bedste film
Victor Larsen

Otto Victor Larsen (25. februar 1890 i Nørre Alslev – 24. april 1952 på Steffensminde i Brarup) var en dansk politiker (Konservative Folkeparti) og minister.

Proprietær.

Minister for offentlige arbejder i Regeringen Erik Eriksen fra 30. oktober 1950 til 24. april 1952.

Kilde 
 HVEM-HVAD-HVOR 1951, Politikens Forlag, København 1950.

Eksterne henvisninger 
 

Transportministre fra Danmark
Danske ministre fra Det Konservative Folkeparti
Proprietærer fra Danmark
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Riddere af Dannebrog
Lærere fra Danmark
Tidligere folketingsmedlemmer fra Det Konservative Folkeparti
Personer fra Falster
Ove Weikop

Ove Vilhelm Weikop (født 21. april 1897 i København, død 1. april 1986) var en dansk politiker (Konservative Folkeparti), borgmester i Københavns Kommune og minister.

Ove Weikop var søn af grosserer Hans Weikop (død 1937) og hustru Kristine f. Andersen (død 1956). Han blev uddannet prokurist i A/S Østerbros Messe 1916-18; indehaver af firmaet Østerbros Messe 1918-51; grossererborgerskab 1918; medindehaver af firmaet Ove Weikop & Søn 1945-51, blev rådmand for magistratens 5. afd. 1951-50.

Han var minister for handel, industri og søfart i Regeringen Erik Eriksen fra 30. oktober 1950 til 13. september 1951 og derefter borgmester for magistratens 1. afd. 1951-70. Han var medlem af Københavns Borgerrepræsentation 1933-41 og af Sø- og Handelsretten 1940-51 og medlem Folketinget (Det konservative Folkeparti) 1947-68.

Weikop var også medlem af bestyrelsen for Manufakturhandler-Foreningen i København fra 1930, formand 1934-37; næstformand i Dansk Textil Union 1931, formand 1936-37 og 1938-50, medlem af bestyrelsen for A/S Forsikringsselskabet Codan fra 1955, af Danmarks Nationalbanks repræsentantskab i 1950 og 1953-68 samt af bestyrelsen 1961-66; formand for Københavns kommunebiblioteker 1951-70, for Det tekniske Selskabs skoler 1951-70, for Københavns skoledirektion 1951-70, for direktionen for Københavns maskinskole 1951-71, for Kbhs ungdomsskolenævn 1951-70 og for bevillingsnævnet for beværterbevillinger i Kbh 1951-70; medl. af bestyrelsen for Teknologisk institut 1951-70, for Ny Carlsberg Glyptotek 1951-70 og for statens og kommunens kursus til studentereksamen 1951-70; medl. af overbevillingsnævnet 1952-70, Københavns Havnebestyrelse 1955 og bestyrelsen for Kjøbenhavns Frihavns-Aktieselskab 1962; formand for Sjællands Symfoniorkester 1965-70. Han var Kommandør af 1. grad af Dannebrogordenen.

Han var gift med Emmy W., f. 6. oktober i København, datter af slagtermester H. Hansen.

Kilder 
 HVEM-HVAD-HVOR 1951, Politikens Forlag, København 1950.
 Kraks Blå Bog 1974

Danske ministre fra Det Konservative Folkeparti
Borgmestre i København
Erhvervsfolk fra Danmark
Foreningsformænd fra Danmark
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Rådmænd i København
Medlemmer af Københavns Borgerrepræsentation i 1900-tallet
Kommandører af 1. grad af Dannebrog
Handelsministre fra Danmark
Personer i Kraks Blå Bog (afdøde)
Borgmestre fra Det Konservative Folkeparti
Medlemmer af Sø- og Handelsretten
Tidligere medlemmer af Københavns Borgerrepræsentation fra Det Konservative Folkeparti
Aage L. Rytter

Aage Lindhardt Nielsen Rytter (17. december 1900 i Als, Himmerland – 12. februar 1961 i Gentofte) var en dansk erhvervsmand, politiker og handelsminister fra Det Konservative Folkeparti.

Rytter var søn af førstelærer J. Chr. N. Rytter og hustru Bodil Johanne f. Nielsen, blev student fra Odense Katedralskole 1920 og blev uddannet på Niels Brocks Handelsskole 1920-22 og i forskellige brancher 1922-28. Han var direktør for A/S Andersen & Meyer fra 1928, sekretær i Tobaksindustrien 1929, direktør for Cigar- og Tobaksfabrikanternes Forening af 20. Juni 1875 fra 1933 (formand fra 1946) og for samtlige organisationer under Tobaksindustrien 1934.

Samtidig var Rytter medlem af Industrirådet 1933-51 og fra 1954 og af sammes bestyrelse 1950-51. Han var formand for Industrirådet og Industriforeningen i 1951 og fra 1956.

I 1945 kom han i Folketinget, hvor han sad frem til 1947. Han var minister for handel, industri og søfart i Regeringen Erik Eriksen fra 13. september 1951 til 30. september 1953.

Efter at have været knyttet til tobaksindustrien skiftede han i 1951 spor og blev en del af direktionen for A/S De forenede Bryggerier. Han genindtrådte i direktionen 1953, blev adm. direktør 1960, men døde allerede året efter.

Rytter var Kommandør af Dannebrog, formand for Erhvervenes Skatteudvalg 1948-51, medlem af bestyrelsen for A/S Dampskibsselskabet af 1912 fra 1953, for Dampskibsselskabet Svendborg A/S og for A/S Chr. Augustinus Fabrikker fra 1954, for W. Langreuter's Eftf. A/S fra 1956 og for Brødr. Braun A/S fra 1957. Desuden medlem af bestyrelsen for Odenseaner-Samfundet 1936, formand for Christmas Møllers Mindefond samt medlem af bestyrelsen for A/S F.L. Smidth & Co.'s Jubilæumsfond.

Kilder 
 Kraks Blå Bog 1957
 HVEM-HVAD-HVOR 1952, København: Politikens Forlag 1951.

Eksterne henvisninger 
 

Danske ministre fra Det Konservative Folkeparti
Handelsministre fra Danmark
Folketingsmedlemmer i 1940'erne
Medlemmer af Industrirådet
Erhvervsfolk fra Danmark
Kommandører af Dannebrog
Personer i Kraks Blå Bog (afdøde)
Tuborg
Sankt Clemens Kirke (Rømø)

Sankt Clemens Kirke (Rømø Kirke) er en kirke beliggende i Rømø Kirkeby på Rømø midtvejs mellem Rømø-dæmningen og Havneby i Tønder, Højer og Lø Herred.

Historie 
Kirken er opført omkring 1200 og kraftigt udvidet i 1600- og 1700-tallet. Den er indviet til sømændenes skytshelgen, sankt Clemens, og er udsmykket med flere votivskibe (modelskibe).

Det mest særprægede ved kirkerummet er de 15 hatteknager, der hænger ned fra loftet. På flere af dem finder man ejermændenes initialer.

I 1800-tallet solgtes retten til at sætte sit navn på bestemte pladser på kirkebænkene, hvilket stadig kan ses på flere af dem. Indtægterne blev brugt til vedligehold af kirken. Blandt køberne var skibsreder A.P. Møllers oldeforældre. Kirken blev også opsøgt af dansktalende beboere fra List på naboøen Sild, de have også deres egne bænke i kirken. På kirkegården findes en enestående samling af karakteristiske gravsten over "kommandører" (skibsførere), der i flere tilfælde har taget deres egen gravsten med hjem fra egnene omkring Rhinmundingen. Hollandske mestre huggede både indskrift og billeder i kalkstenen. Som regel blev det en hel levnedsbeskrivelse med plads til at tilføje kommandørens og hans kones død.

Sagnet om dengang, kirken skulle flyttes 

I 1600-tallet boede der på naboøen Sild en skælm ved navn "Pua" (Povl) Modders. På den tid kom det på mode blandt mændene på vadehavsøerne at have rød jakke på om søndagen og ved andre højtider. Modders var en dreven tyveknægt, men for fattig til at anskaffe en sådan jakke. Han blev så drillet for sin manglende søndagsjakke af folk, han selv havde holdt for nar. Til sidst flyttede han til Rømø, hvor beboerne var optaget af at få kirken flyttet nogle alen mod syd, men ikke vidste, hvordan sagen bedst kunne løses. Modders rådede dem til at stille sig på nordsiden af kirken for at skubbe kirken på den ønskede plads, markeret med en rød jakke. Når man ikke længere kunne se jakken, var kirken rigtigt anbragt. Rømeserne fulgte hans råd, og skubbede i samlet flok på kirkemuren, mens Modders en gang imellem løb om på sydsiden for at se, hvor langt de var kommet. Til sidste kunne han bekræfte, at den røde jakke var væk. Nu stod kirken, som de ville. Men næste søndag kom Modders anstigende i en rød jakke, der blev genkendt som den, der nu skulle have ligget under kirken. Modders forstod snart, at han gjorde klogt i at returnere til Sild.

Noter

Eksterne kilder og henvisninger 
 Sankt Clemens Kirke hos KortTilKirken.dk
 Sankt Clemens Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Rømø
Jan Hartman

Jan Hartman (født 1940, død 9. november 2006 i Wareside, Hertfordshire, England) var en amerikansk forfatter, der skrev det prisbelønnede hørespil Den næste Krig omhandlende en atomkrig mellem USA og Sovjetunionen.

Hørespillet blev udsendt 29. december 1985 i finsk radio, hvilket medførte, at tilflugtsrum blev fyldt op, og adskillige boligblokke af samme årsag evakueret. Mange finner blev ligeledes indlagt med chok.

En oplevelse, der vel kan sammenlignes med den, som mange amerikanere havde efter at have hørt Orson Welles' Klodernes kamp.

Dramatikere fra USA
Reeperbahn

Reeperbahn også kaldet "Der Kiez" er en 930 meter lang gade, der strækker sig fra Nobistor til Millerntor i Hamborgs forlystelses- og bordelkvarter Sankt Pauli.

Gaden er kendt for sine mange barer, natklubber og diskoteker, Panoptikum, St. Pauli-teatret, Schmidt-teatret og operettehuset.
Om sommeren er der et festligt udendørsliv på Hans Albers Platz.
Parallelt med Reeperbahn løber Herbertstraße, en bordelgade, hvor mindreårige og kvindelige besøgende ikke har adgang. Der er også mange sidegader med værtshuse.

Reeperbahn var stedet, hvor sømændene festede, når de kom i land i Hamborg. Kvarteret har før i tiden haft et lidt blakket ry med letlevende piger og erotikklubber. I nutiden er det mere et broget natteliv med hyggelige caféer, diskoteker, engelsk pubmiljø, dansesteder med techno, rock og pop, kebabbutikker, asiatiske snackrestauranter, yuppie-barer og punk-discos. 

Reeperbahn fik sit navn fra rebslagerne, der skulle bruge en lang bane til fremstillingen af skibstove – på dansk reberbane. Egentlig var Hamburger Reeperbahn ikke den rigtige rebslagergade, men parallelgaden Simon-von-Utrecht-Straße.

Eksterne henvisninger 

Reeperbahns historie (tysk) 
Reeperbahn Website (dansk)
Billeder fra Reeperbahn (tysk) 

Veje i Tyskland
Hamborg
Kærlighed ved første desperate blik

Kærlighed ved første desperate blik er en dansk film fra 1994.
Manuskript Bent Grasten og Kirsten Stenbæk.
Instruktion Kirsten Stenbæk.
Blandt de medvirkende kan nævnes:

Dick Kaysø
Betty Glosted
Kirsten Norholt
Steen Springborg
Anne-Lise Gabold
Ole Thestrup
Ulf Pilgaard
Lisbet Dahl
Jan Hertz
Ove Sprogøe
Ida Dwinger
Judy Gringer
Dario Campeotto
Ann Hjort

Eksterne henvisninger 
 

Spillefilm fra Danmark
Danske film fra 1994
Ulvepigen Tinke

Ulvepigen Tinke er en dansk film fra 2002, skrevet og instrueret af Morten Køhlert efter Cecil Bødkers roman Hungerbarnet.

Handling 

Vogterdrengen Larus gumler på brødskorper ude i ødemarken, da han får øje på en sulten, snavset og stinkende lille vildkat, Tinke. Larus giver pigen brød og mælk og opnår efterhånden hendes fortrolighed. Det viser sig chokerende, at hun bor alene i et hønsehus, fordi hun ikke kan klare lugten af sin mors rådne lig inde i stuen. Tinkes mor døde for mange måneder siden af en sygdom, som også slog faderen ihjel.

Medvirkende 
 Sarah Juel Werner som Tinke
 Peter Jeppe Hansen som Larus
 Lisbet Dahl
 Erik Wedersøe
 Birthe Neumann
 Bent Mejding
 Kjeld Nørgaard
 Lotte Andersen
 Pelle Koppel
 Trine Pallesen
 Sarah Boberg

Referencer

Eksterne henvisninger 
 

Danske film fra 2002
Familiefilm fra Danmark
Film fra Danmark (administrationskategori)
Dansksprogede film
Film baseret på værker af danske forfattere
De flyvende djævle

De flyvende djævle er en dansk, engelsksproget, film fra 1985, instrueret af Anders Refn. Manuskriptet er af Anders Refn og Sigvard Olsson efter en roman af Herman Bang.

Medvirkende 
 Mario David - Lazlo Hart
 Karmen Atias - Miranda, Lazlos datter
 Jean-Marc Montel - Max, Lazlos søn
 Pete Lee Wilson - Mory Ventura, Mirandas forlovede
 Senta Berger - Nina Rosta, journalist
 Erland Josephson - Oscar Seidenbaum, impresario
 Warren Clarke - Arno, motorcykelartist
 Margaretha Krook - Hildegarde Altenburg, cirkusdirektør
 Guy Godefroy - Jacques Gavin jr.
 Nadeem Razaq Janjau - Mischa
 Fred Gärtner - Heinz von Rosen
 Jutta Richter-Haser - Gabriella
 Trevor Laird - Sepp
 Ole Ernst - Festdeltager
 Claus Hesselberg - Festdeltager
 Ole Michelsen - Journalist
 Flemming Quist Møller - Journalist
 Carlos Valles - Hassan
 Johnny Wade - Tony Wilde
 Wolf-Rüdiger Ohlhoff - Mand på toilet
 Erik Clausen - Dyrepasser

Eksterne henvisninger 
 

Dramafilm fra Danmark
Danske film fra 1985
Film instrueret af Anders Refn
Robertprisen for årets danske spillefilm
Robertprisen for årets musik
Herman Bang
Film fra Danmark (administrationskategori)
Film baseret på værker af danske forfattere
Miraklet i Valby

Miraklet i Valby er en dansk film fra 1989.
Manuskript Åke Sandgren og Stig Larsson.
Instruktion Åke Sandgren.
Blandt de medvirkende kan nævnes:

Amalie Ihle Alstrup
Jens Okking
Karen-Lise Mynster
Peter Hesse Overgaard
Julie Wieth
Kjeld Nørgaard
Lars Bom
Carsten Bang
Nis Bank-Mikkelsen

Eksterne henvisninger 
 

Spillefilm fra Danmark
Danske film fra 1989
Film fra Danmark (administrationskategori)
Værker om Valby
Dansksprogede film
Svensksprogede film
Vestromerske rige

Det Vestromerske rige er en betegnelse for Imperium Romanum vest for Diocletians delingslinie mellem Øst- og Vestrom.

Delingen var ikke permanent, og Rom kom stadig til at opleve kejsere der regerede over hele riget. 476 afsattes den sidste vestromerske kejser Romulus Augustulus af germanerhøvdingen Odoaker, og formelt forenedes Riget under kejseren i Konstantinopel.

Man kan argumentere for, at de senere kejsere i Vesten, fra Karl den Store til Frans 2. 1806, hvor Det hellige Romerske Rige blev nedlagt, var vestromerske kejsere, da Østrom eller Det østromerske Rige eksisterede indtil Konstantinopel faldt for tyrkerne 29. maj 1453. De moskovitiske fyrster overtog som følge af slægtskab med de sidste kejsere i Konstantinopel den østromerske kejsertitel, på russisk som zarer.

Se også 
 Translatio imperii, overførsel af herredømme

Romerriget
Forhenværende kejserriger
Oldtidsriger
Italienere